Grand Theft Auto 1

Grand Theft Auto je stará klasická akčná hra a je základom zo série Grand Theft Auto od Rockstar Games a DMA Design (teraz Rockstar North) vydaná firmou CSA Games v roku 1997/1998. Na výber máte tri mestá po dvoch kapitolách, a to Liberty City, Vice City a San Andreas.

O hre 
Hra pochádza z prostredia podsvetia. Na začiatku si môžete zvoliť hlavného hrdinu, za ktorého budete hrať medzi Troyom, Kivlom, Ulrikou, Travisom, Mikkim, Divinou a Bubbom. Ich meno si však môžete zmeniť. V hre sa rôzne postavy medzi sebou nelíšia, akurát oblečením. Hlavnou črtou hry je voľnosť pohybu (najmä vďaka autám, ktoré môžete jednoducho ukradnúť) aj plnenie misií podľa vlastného výberu, za ktoré získate peniaze a tiež prístup k ďalším misiám. Peniaze sa však dajú získať aj inými spôsobmi, napríklad krádežami áut a ich následným predaním. Pritom si však treba dávať pozor na políciu, ktorá ak vás zbadá pri trestnom čine, bude sa vás snažiť dolapiť a neskôr aj zabiť. Ak budete chytení, stratíte nejaké množstvo peňazí na kauciu a zároveň vám zoberú všetky zbrane. Po prepustení sa ocitnete pred niektorou z budov polície. Ak vás zastrelia, tak pred niektorou z nemocníc. Polícií sa dá utiecť buď v servisoch, kde vám prestriekajú lak auta, alebo zdržiavaním sa mimo dohľadu polície (čo je najmä v neskorších fázach úteku ťažko dosiahnuteľné). Po zarobení určitého množstva peňazí sa vám postupne odomknú ďalšie kapitoly a mestá.

Misie 
Misie budete získavať hlavne po telefóne, prípadne v danom aute. Stačí sledovať žltú šípku a tá vás vždy dovedie k nejakému telefónu. Keď splníte základné misie, tak si budete musieť hľadať prácu sami a to tak, že nastúpite do auta s misiou (autá, v ktorých je nejaká misia, nie sú na každom rohu a budete ich musieť hľadať). Na rôznych miestach v mestách sa nachádzajú bonusové misie s názvom Kill Frenzy kde máte za úlohu počas časového limitu postrieľať alebo prejsť určitý počet ľudí alebo áut.

Lokácie 
GTA1 sa odohráva v troch kriminálnych mestách:
 Liberty City je prvé mesto, v ktorom začínate. Toto mesto sa neskôr objavilo aj v hre Grand Theft Auto 3,  Grand Theft Auto: Liberty City Stories a Grand Theft Auto IV. Podobá sa na New York.
 San Andreas je druhé mesto, v ktorom sa ocitáte. Neskôr sa v hre Grand Theft Auto: San Andreas z neho stal štát namiesto mesta. Mesto sa podobá na San Francisco, pretože sa v ňom nachádza veľký červený most. Dookola mesta vedie 4-prúdová diaľnica, ktorá ho robí oproti ostatným mestám prehľadnejšími.
 Vice City je tretie a posledné mesto v GTA. Mesto pôsobí dosť exoticky. Bolo použité neskôr aj v hre Grand Theft Auto: Vice City a Grand Theft Auto: Vice City Stories. Mesto sa podobá na Miami.

Zbrane 
Zbrane sa dajú získať v drevených debnách, rozmiestnených po meste. Lepšie zbrane bývajú spravidla viac ukryté. V debnách sa okrem zbraní nachádza aj nepriestrelná vesta, dodatočný život alebo ukončenie hľadania políciou. 
Ponuka zbraní nie je práve najširšia: 
 päste - minimálna účinnosť - päsťami sa nedá zabíjať
 pištoľ - 9mm - slabá účinnosť - strieľa len jeden náboj, s ktorým sa ťažko triafa
 samopal - dobrá účinnosť - strieľa ako pištoľ, lenže viacero rán po sebe
 plameňomet - silná účinnosť - jeho nevýhodou je však malý dosah
 raketomet - maximálna účinnosť - na jednu ranu zničí aj autá a viacero ľudí naraz

Vozidlá 
V hre sa nachádza viacero typov vozidiel - od motoriek, cez osobné autá, limuzíny, dodávky až po tank. 
Motorky sú rýchle a praktické, avšak jazdou na nich sa dá ľahko nabúrať a vyletieť z nej. Obyčajné autá (ktorých je mnoho, od pomalých po športové) sa v hre nachádzajú v hojnom množstve. Po priveľkom poškodení (ktoré je vidieť či už na výzore, alebo na charakteristickom zvuku motora) však môžu explodovať a tým pádom aj zabiť vás. O niečo väčšiu výdrž majú limuzíny a napokon tankery, ktoré sú spočiatku síce pomalé, ale dokážu sa rozbehnúť do závratných rýchlostí. 
Na niektorých skrytých miestach (garáže, ostrovčeky alebo uzavreté dvory) sa dajú nájsť tanky. Toto vozidlo má najväčšiu výdrž v hre a dokáže prostredníctvom dela strieľať strely ako raketomet. Jeho najväčšou výhodou je, že dokáže prechádzať cez ostatné vozidlá, ktoré pod jeho pásmi vybuchujú. 
Na niektorých miestach sa nachádzajú autá s bonusovými misiami pri ktorých musíte zabiť určité množstvo ľudí za nejaký čas; napríklad auto s formulkami na diaľkové ovládanie s náložami alebo terénna bugina s ktorou musíte ľudí prechádzať.
V Liberty city a vo Vice city sa dá ako dopravný prostriedok využiť aj metro, ktoré sa tiež dá ukradnúť, ak nastúpite do prvého vozňa. Inak sa dá využiť ako rýchly dopravný prostriedok bez lákania polície.

Soundtrack 
GTA1 má len veľmi malý soundtrack, ktorý spočíva najmä v rádiách. Každé rádio má okolo 3 až 4 skladieb, takže výber je dosť malý.

NCT-FM
Da Shootaz - Grand Theft Auto (aka Joyride)
Slumpussy - This Life
CCC - Blow Your console

Radio '76 FM 
Ghetto Fingers - On The Move
Ashtar - Aori
Stylus Exodus - Pootang Shebang

Head Radio FM
Reality Bubble - Days Like These
Meme Traders - Automatic Transmission
50 Cent - Fuck Dominic's

The Fix FM
Animal Testing Centre - DSP
Rotorman - Ride
Technophiliak - Largestar

It's Unleashed FM
Stikki Fingers - 4 Letter Love
The Hounds - Let It Out
Bleeding Stump - Just Do It

The Fergus Buckner Show FM
Sideways Hank O'Malley (and The Alabama Bottle Boys) - The Ballad of Chapped Lip Calquhoun

Brooklyn Underground FM
Retrograde - Benzoate
Government Listening Post - E104
Trancefer - Figiwhiz

Zaujímavosti 
 Ako k jedinej hre zo série GTA tu vyšiel aj datadisk.

Odborné recenzie 
 All Game Guide  link

Externé odkazy 
 Oficiálna stránka
 Neplatený download hry

Grand Theft Auto
Akčné počítačové hry a videohry
Hry pre PlayStation
Hry pre DOS
Hry pre Windows